**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš AB „LTG Infra“, Klaipėdos miesto savivaldybės nuosavybėn vandentiekio tinklus, esančius Klaipėdoje, Stoties gatvėje.

**2. Projekto rengimo priežastys ir kuo remiantis parengtas sprendimo projektas.**

AB „LTG Infra“ 2021 m. balandžio 30 d. raštu Nr. SD(LGI)-2027 „Dėl vandentiekio tinklų perdavimo“ kreipėsi į Klaipėdos miesto savivaldybės administracija prašydama perimti nuosavybėn vandentiekio tinklus (unikalus numeris: 4400-2756-4570, pažymėjimas plane – 3V, bendras ilgis – 262,76 m), esančius Klaipėdoje, Stoties gatvėje.

Vadovaujantis Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 9 dalimi bei Lietuvos Respublikos vietos savivaldos įstatymo 6 straipsnio 30 punkto nuostatomis, geriamojo vandens tiekimo ir nuotekų tvarkymo organizavimas yra laikytina viena iš savivaldybei priskirtinų savarankiškųjų funkcijų. Atsižvelgiant į tai, kad AB „LTG Infra“ neatitinka Lietuvos Respublikos geriamojo vandens tiekimo ir nuotekų tvarkymo įstatymo 14 straipsnio 3 dalyje ir 13 straipsnio 4 dalyje viešajam vandens tiekėjui keliamų kriterijų bei reikalavimų, kadangi neturi tam reikalingos licencijos bei vykdo veiklą, nesusijusią su geriamojo vandens tiekimu ir nuotekų tvarkymu, vandentiekio tinklų perdavimas savivaldybei inicijuojamas siekiant užtikrinti, kad šias funkcijas vykdytų įstatymų nustatytas subjektas.

Nurodyti vandentiekio tinklai bus perduoti AB „Klaipėdos vanduo“.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, bus užtikrintas tinkamas turto valdymas ir naudojimas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas nekilnojamasis turtas.

Teikiame svarstyti šį sprendimo projektą.

PRIDEDAMA. 2021-04-30 AB „LTG Infra“ raštas Nr. SD(LGI)-2027, 2 lapai.

Turto skyriaus vedėjas Edvardas Simokaitis